open-index/open-wikipedia-markdown huggingface dataset:
Kabinett Oettinger II

S **Kabinett Oettinger II** het s in dr 14. Wahlperiod vum Landdag vu Bade-Wirttebärg no dr Landdagswahl 2006 gee bis zum 9. Februar 2010, wu dr Minischterbresidänt Oettinger s Amt niderglait het go as EU-Kommissar uf Brüssel goo. Am 10. Februar 2010 het dr Stefan Mappus s Amt vum Minischterbresidänt ibernuu un het s Kabinett Mappus bildet.

## Weblink
* Ibersicht vum Kabinett vu dr LpB Bade-Wirttebärg
Institut d’études politiques de Paris

S **Institut d’études politiques de Paris (IEP de Paris)** (alem.: *Inschtitut fir bolitischi Studie Paris*), au **Sciences Po** gnännt, isch e Grand établissement mit Hauptsitz im 7.&nbsp;Arrondissement vu Paris. Zäme mit em Collège de France oder dr Elite-Hochschuel fir Sozialwisseschafte École des hautes études en sciences sociales (EHESS) het s Inschtitut s hegscht wisseschaftli Prestige vu allne Hochschuelyyrichtige vu Frankrych.

D Privathochschuel École libre des sciences politiques, wu 1872 vum Émile Boutmy grindet woren isch, isch 1945 verstaatligt un in s *Institut d’études politiques de Paris* (IEP) un d Fondation nationale des sciences politiques (FNSP) ufdailt wore. S nei gegründete Inschtitut het bis in d 1990er Johr in drt Hauptsach uf d *concours* (Ufnahmpriefige) fir di wichtigschte Verwaltigshochschuele vu Frankrych vorberaitet, vor allem d École nationale d’administration (ENA).

Hit isch dr akademisch Fokus braiter un umfasst näbe Bolitikwisseschafte au Jura, Wirtschaftswisseschafte, Finanzwisseschaft, Marketing, Kommunikation, Urbanismus/Stadtplanig, Management oder Journalismus. 

## Weblink

* sciencespo.fr
Adem Husejnovic

Dr **Adem Husejnovic** (* 30. Mai 2000 z’ Tuzla, Bosnia-Herzgowina) ìsch a frànzeesch-bosnischer Füassbàllschpìeler, wo sitter 2021 àls Torhiater ìm FC Mulhouse z’ Mìlhüüsa schpìelt.

## sii Laawa un Kàrriar
Dr Adem Husejnovic ìsch ànna 2000 z’ Tuzla ìm Norda vum Bosnia-Herzgowina uff d’ Walt kumma. Ìm Joohr 2004 ìsch’r mìt siina Ältra ìm Frànkriich kumma.

Dr Husejnovic hàt z’äärscht ìm Verain Le Mans FC ìm Wäschta vum Frànkriich gschpìelt. Àb 2015 ìsch’r ìm Bìldungszäntrum vum FC Nantes gsìì. Doo hàt’r ìn dr Maischterschàft *National 2* so wia-n-ìn da Junior-Nàzionààlmaischterschàfta vu da U-17 un U-19 gschpìelt. Ar hàt àui àn dr Coupe Gambardella mìtgmàcht. Ìm Mai 2020 hàt’r a Vertrààg vu’ma Joohr mìt’m FC Nantes unterzaichnet. Doo hàt’r ìn dr Resarwamànnschàft gschpìelt. Waga dr COVID-19-Waltversöichung hàt’r àwwer salta känna schpìela. Àm 28. Jüüli 2021 hàt’r a Vertràg mìt’m FC Mulhouse z’ Mìlhüüsa ìm Elsàss unterzaichnet, wu-n-’r a Proowazitt vun ainiga Wucha gmàcht ghàà hàt. Doo schpìelt’r ìn dr Maischterschàft *National 3*.

## Weblinks
* Dr Adem Husejnovic biim FC Mulhouse (frànzeesch)
* Dr Adem Husejnovic bii *Soccerway* (anglisch)
* Dr Adem Husejnovic bii *FootballDatabase.eu* (frànzeesch, anglisch)
* Dr Adem Husejnovic bii *Transfermarkt* (hochdiitsch, frànzeesch, itàlianisch)
* Dr Adem Husejnovic bii *WeltFussball.net* (hochdiitsch, frànzeesch)
* Dr Adem Husejnovic bii *FussballZZ.de* (hochdiitsch, frànzeesch)

## Ainzelnohwiisa
Kabinett Kretschmann III

S **Kabinett Kretschmann III** isch d Landesregierig vu Bade-Wirttebärg syt Mai 2021.

Dr Winfried Kretschmann fiert in syre dritte Amtszey as Minischterbresidänt wider e grien-schwarzi Koalition us Bindnis 90/Di Griene un CDU, wu no dr Landdagswahl 2021 bildet woren isch. Am 12. Mai 2021 het s nei Kabinett s Amt aadrätte.

## Kabinett

## Weblink
* Ibersicht vum Kabinett vu dr LpB Bade-Wirttebärg
Kabinett Schmid I

S **Kabinett Schmid I** (offiziäll **Staatssekretariat**) het vum 16. Oktober 1945 bis zum 10. Dezämber 1946 d Landesregierig vu Wirttebärg-Hauezollre bildet. S Staatssekretariat isch vu dr franzesische Bsatzigsmacht as provisorischi Regierig grindet wore.

Mitglider vu däre Regierig hän *Landesdirektor* ghaiße. D Regierig isch in segs Landesdiräktione glideret gsii, wu je ai Landesdiräkter vorgstande isch. D Landesdiräkter hän s Diräktorium bildet, wu dr Carlo Schmid zum Bresidänt vum Staatssekretariat gwehlt ghaa het. Dr Schmid het dernäbe s Landesdiräktorium fir Juschtiz un au s Landesdiräktorium fir Kultus, Erzieig un Chunscht ibernuu.

S Staatssekretariat het aafangs d Legislative un au d Exekutive uusgiebt, isch aber sträng an d Wysige vu dr franzesische Militerverwaltig bunde gsii.

## Literatur
* Carlo Schmid: *Erinnerungen*. Goldmann, o.&nbsp;O., 1. Auflage, 1981, ISBN 3-442-11316-4, S. 238f

## Fueßnote
Kabinett Schmid II

S **Kabinett Schmid II** (offiziäll **Staatssekretariat**) het vum 10. Dezämber 1946 bis zum 8. Juli 1947 d Landesregierig vu Wirttebärg-Hauezollre bildet. 

Zum 10. Dezämber 1946 isch s „Statut vum Staatssekretariat“ gänderet un s Kabinett Schmid I umbsetzt wore. Doderby isch dr Titel vu dr Mitglider vum Staatssekretariat vu *Landesdirektor* in *Staatssekretär* gänderet wore, wäge däm hän d Mitglider vum Kabinett Schmid II *Staatssekretär* ghaiße.

## Literatur
* Frank Raberg (Bearb.): *Die Protokolle der Regierung von Württemberg-Hohenzollern. Band 1: Das Erste und Zweite Staatssekretariat Schmid. 1945–1947*. Kohlhammer, Stuttgart 2004, ISBN 3-17-018278-1
* Carlo Schmid: *Erinnerungen*. Goldmann, o.&nbsp;O., 1. Auflage, 1981, ISBN 3-442-11316-4, S. 269

## Fueßnote
Kabinett Bock

S **Kabinett Bock** het vum 8. Juli 1947 bis 3. Augschte 1948 d Landesregierig vu Wirttebärg-Hauezollre bildet.

D Mitglider vum Kabinett Bock hän *Minister* ghaiße. Dervor hän d Mitglider vum Kabinett Schmid I *Landesdirektor* un vum Kabinett Schmid II *Staatssekretär* ghaiße.

Dr Staatsbresidänt Lorenz Bock isch am Obe vum 3. Augschte 1948 gstorbe. S ibrig Kabinett isch in dr Landdagssitzig am 6. Augschte zrugdrätte, au us Protescht gege di franzesisch Bsatzigsbolitik.

## Literatur
* Frank Raberg (Bearb.): *Die Protokolle der Regierung von Württemberg-Hohenzollern. Band 2. Das Kabinett Bock. 1947–1948*. Kohlhammer, Stuttgart 2008, ISBN 978-3-17-019758-9

## Fueßnote
Kabinett Maier II (Württemberg-Baden)

S **Kabinett Maier II** het vum 16. Dezämber 1946 bis 5. Dezämber 1950 d Landesregierig vu Wirttebärg-Bade bildet.

## Fueßnote
Kabinett Maier III (Württemberg-Baden)

S **Kabinett Maier III** het vum 11. Jänner 1951 bis 25. April 1952 d Landesregierig vu Wirttebärg-Bade bildet.
Kabinett Maier I (Württemberg-Baden)

S **Kabinett Maier I** het vum 24. Septämber 1945 bis 25. Novämber 1946 d Landesregierig vu Wirttebärg-Bade bildet.

In dr Amtszyt vu dr Landesregierig het am 30. Juni 1946 d Wahl zur Verfassiggebende Landesversammlig Wirttebärg-Bade stattgfunde.
Kabinett Müller (Württemberg-Hohenzollern)

S **Kabinett Müller** het vum 13. Augschte 1948 bis 25. April 1952 d Landesregierig vu Wirttebärg-Hauezollre bildet. S het bis uf dr Staatsbresidänt di nämlig Zämesetzig ghaa wie s Kabinett Bock, wu am 6. Augschte 1948 noch em Dod vum Lorenz Bock zrugdrätten isch. Bis zum 24. Juni 1949 hän d Regierigsmitglider usser em Staatsbresidänt Müller nume gschäftsfierend gamtet. An sällem Dag sin si im Landdag formäll ernännt wore. D Mitglider vu dr Regierig hän – wie scho im Kabinett Bock – *Minister* ghaiße. 

## Literatur
* Frank Raberg (Bearb.): *Die Protokolle der Regierung von Württemberg-Hohenzollern. Band 3: Die geschäftsführende Regierung Müller. 1948–1949*. Mit einer Einleitung von Klaus-Jürgen Matz. Kohlhammer, Stuttgart 2013, ISBN 978-3-17-022575-6

## Fueßnote
Kabinett Wohleb I

S **Kabinett Wohleb I** het vum 24. Juli / 6. Augschte 1947 bis zum 5. Jänner 1948 d Landesregierig vu Bade. Des Kabinett isch s erscht uf dr Grundlag vu dr Verfassig vum Land Bade gsii, wu in ere Volksabstimmig am 18. Mai aagnuu woren isch, un isch em Landdag verantwortli gsii, wu au 18. Mai gwehlt woren isch. S Staatssekretariat Wohleb, wu dur s Kabinett abglest woren isch, isch am 10. Mai 1947 per 17. Mai zrugdrätte, het aber bis zum 6. Augschte d Gschäft im Amt wytergfiert. 

Drotz ass d BCSV in d Landdagswahl am 18. Mai s absolut Mee vu dr Stimme un Mandat kriegt het, isch am 6. Augschte 1947 e Koalitionsregierig mit dr SPD bildet wore, wel d Militärregierig dreuf Wärt glait het, ass d Sozialdemokrate derby sin. E großi Koalition unter Yyschluss vu dr Demokratische Bartei het s nit gee wäg em Stryt um s Wirtschaftsminischterium.

Wäge Differänze in dr Frog vu dr Bodereform sin di sozialdemokratische Minischter scho am 27. Dezämber 1947 zrugdrätte un ab em 23. Jänner 1948 het no s Kabinett Wohleb II gamtet.

## Literatur
* Martin Furtwängler: *Ministerlisten.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 5: *Wirtschafts- und Sozialgeschichte seit 1918, Übersichten und Materialien, Gesamtregister.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2007, ISBN 978-3-608-91371-2, S. 498.
* Klaus-Jürgen Matz: *Das Land Baden 1945–1952.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 4: *Die Länder seit 1918.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2003, ISBN 3-608-91468-4, S. 477–517.

## Fueßnote
Staatssekretariat Wohleb

S **Staatssekretariat Wohleb** isch im Land (Sid-)Bade vum 3. Dezämber 1946 bis zum 26. Juni 1947 e Art provisorischi Regierig gsii, wu di franzesisch Militerregierig berote het. S het dodermit nonig di volle Kompetänze vun ere Exekutive ghaa. Gegeniber dr Berotende Landesversammlig isch s Staatssekretariat nit verantwortli gsii. S het aber in änger Abstimmig mit däre un mit dr franzesische Militerregierig ghandlet. Ass s Staatssekretariat yygsetzt woren isch, isch allgmain as e negschte Schritt in d Demokraty aagluegt wore.

Vorgänger vum Staatssekretariat isch e Direktorium gsii. S Direktorium het am 22. Novämber 1946 sy Ruggdritt verchindet, wel di Berotend Landesversammligsi an däm Dag konschtituiert ghaa het. Di franzesisch Militerregierig het dr Ruggdritt am 2. Dzämber 1946 gnämigt un per 3. Dezämber isch an d Stell vum Direktorium s Staatssekretariat drätte, wu us 6 Staatssekreter un 4 Staatskommissar bstande isch un wu dr Leo Wohleb dr Br3esidänt dervu gsii isch.

S Staatssekretariat Wohleb isch am 10. Mai 1947 per 17. Mai zruggdrätte, wel no dr Landdagswahl vum 18. Mai 1947 e Regierig uf barlemäntarischer Grundlag het soll chuu. Wel si d Verhandlige iber d Bildig vun ere Koalitionsregierig hiizoge het, isch s Staatssekretariat aber bis 6. Augschte gschäftsfierend im Amt blibe un isch derno dur s Kabinett Wohleb I abglest wore.

## Literatur
* Alfred Schühly: *Neubeginn in Baden 1945, Anmerkungen zu einer Rede von Leo Wohleb am 7.1.1947*. In: Paul-Ludwig Weinacht (Hrsg.): *Leo Wohleb – der andere politische Kurs*. Verlag Rombach, Freiburg 1975, ISBN 3-7930-0102-4, S. 81–86.
* Martin Furtwängler: *Ministerlisten.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 5: *Wirtschafts- und Sozialgeschichte seit 1918, Übersichten und Materialien, Gesamtregister.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2007, ISBN 978-3-608-91371-2, S. 497–498.
* Klaus-Jürgen Matz: *Das Land Baden 1945–1952.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 4: *Die Länder seit 1918.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2003, ISBN 3-608-91468-4, S. 477–517.
* Karl Stiefel: *Baden 1648 – 1952.* Band I, Karlsruhe 1979, S. 393.

## Fueßnote
Kabinett Wohleb II

S **Kabinett Wohleb II** het vum 23. Jänner bis zum 26. Augschte 1948 d Landesregierig vu Bade bildet. Wu s Kabinett am 26. Augschte us Protescht dergege, ass di franzesisch Bsatzigsmacht wyter gmacht het mit Demontage, zruggdrätte isch, isch s bis zum 22. Februar 1949 gschäftsfierend im Amt blibe. Am 22. Februar 1949 isch dr Wohleb mit ere knappe Meehait im Landdag widergwehlt wore un het mit em Kabinett Wohleb III wyter regiert.

## Literatur
* Martin Furtwängler: *Ministerlisten.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 5: *Wirtschafts- und Sozialgeschichte seit 1918, Übersichten und Materialien, Gesamtregister.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2007, ISBN 978-3-608-91371-2, S. 498.
* Klaus-Jürgen Matz: *Das Land Baden 1945–1952.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 4: *Die Länder seit 1918.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2003, ISBN 3-608-91468-4, S. 477–517.

## Fueßnote
Rat der Ministerialdirektoren (Südbaden, 1945/46)

Dr **Rot vu dr Minischterialdiräkter** (Diräktorium) isch vum 2. Juni 1945 bis zum 3. Dezämber 1946 d Landesverwaltig vu Bade in dr franzesische Bsatzigszone un s Fierigsgremium vu dr Exekutive mit Sitz z Fryburg gsii, wu vu dr franzesische Militerregierig yygsetzt woren isch 

S Diräktorium het am 22. Novämber 1946 sy Ruggdritt verchindet, wel di Berotend Landesversammlig si an däm Dag konschtituiert ghaa het. Di franzesisch Militerregierig het dr Ruggdritt am 2. Dezämber 1946 gnämigt un per 3. Dezämber isch an d Stell vum Diräktorium s Staatssekretariat drätte, wu us segs Staatssekreter un vier Staatskommissar bstanden isch un wu dr Leo Wohleb dr Bresidänt dervu gsii isch.

Anderi Mitglider vum Diräktorium sin vum Amt här gsii d Bresidänte 
* vum Oberlandesgricht,
* vum Landesernehrigsamt,
* vu dr Yysebahndiräktion un
* vu dr Oberboschtdiräktion.

## Literatur
* Martin Furtwängler: *Ministerlisten.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 5: *Wirtschafts- und Sozialgeschichte seit 1918, Übersichten und Materialien, Gesamtregister.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2007, ISBN 978-3-608-91371-2, S.&nbsp;497.
* Karl Stiefel: *Baden 1648 – 1952.* Band I, Karlsruhe 1979, S.&nbsp;392–393.
* Klaus-Jürgen Matz: *Das Land Baden 1945–1952.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 4: *Die Länder seit 1918.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2003, ISBN 3-608-91468-4, S.&nbsp;477–517.

## Fueßnote
Landtagswahl in Württemberg-Baden 1946

Bi dr **Wahl zum [[Landtag von Württemberg-Baden|Landdag]] z [[Württemberg-Baden|Wirttebärg-Bade]] am 24. Novämber [[1946]]** isch d CDU stekschti Bartei wore. Dr Minischterbresidänt Reinhold Maier (DVP) isch im Amt blibe un het mit em Kabinett Maier II e Allbarteieregierig bildet.

## Ergebnis

* Wahlbedailigung: 71,7 %

## Gwehlti Mitglider
* Mitglider vum Landdag vu Wirttebärg-Bade

## Literatur
* Landtag von Baden-Württemberg (Hrsg.): *MdL, die Abgeordneten der Landtage in Baden-Württemberg 1946-1978*. Stuttgart 1978, ISBN 3-12-911930-2, Seite 26–33

## Fueßnote
Verfassung des Landes Baden

D **Verfassig vum Land Bade** vum 18.&nbsp;Mai 1947 isch d Verfassig gsii vum Land Bade, wu zue dr franzesische Bsatzigszone ghert het, un em ehmolige Bundesland Bade vu dr Bundesrepublik Dytschland. Si isch vum 19. Mai 1947 bis 19. Novämber 1953 in Chraft gsii.

S Bundesland Bade isch am 25.&nbsp;April 1952 mit Wirttebärg-Hauezollre un Wirttebärg-Bade im Bundesland Bade-Wirttebärg ufgange.

D Verfassig isch in fimf Hauptabschnitt unterdailt gsii:
* Erster Hauptabschnitt Grundrechte (Artikel 1 bis 20)
* Zweiter Hauptabschnitt Grundpflichten und Gemeinschaftsleben 
** Abschnitt I Familie, Erziehung und Bildung (Artikel 21 bis 33)
** Abschnitt II Kirchen und Religionsgemeinschaften (Artikel 34 bis 36)
** Abschnitt III Arbeit und Wirtschaft (Artikel 37 bis 49)
* Dritter Hauptabschnitt Staatsaufbau 
** Abschnitt I Die Staatsgewalt und ihre Ausübung (Artikel 50 bis 57)
** Abschnitt II Wahlen und Volksabstimmungen (Artikel 58 bis 59)
** Abschnitt III Der badische Landtag (Artikel 60 bis 75)
** Abschnitt IV Die Landesregierung (Artikel 76 bis 87)
** Abschnitt V Von der Anklage gegen die Mitglieder der Landesregierung (Artikel 87 bis 88)
** Abschnitt VI Gesetzgebung (Artikel 89 bis 97)
** Abschnitt VII Verwaltung (Artikel 98 bis 108)
** Abschnitt VIII Rechtspflege (Artikel 109 bis 117)
** Abschnitt IX Die Parteien (Artikel 118 bis 121)
* Vierter Hauptabschnitt Der Schutz der Verfassung (Artikel 122 bis 126)
* Fünfter Hauptabschnitt Schlußbestimmungen (Artikel 127 bis 130)

Di Berotend Landesversammlig het dr Verfassigsentwurf, wu si uusgschafft ghaa het, in ire 16. Sitzig am 21. April 1947 mit 40 gege zwelf Stimme aagnuu. Wu di franzesisch Militerregierig em Täxt vu dr Verfassig am 25. April 1947 zuegstimmt ghaa het, isch d Verfassig vum Land Bade em Volk glychzytig mit dr Wahl zum erschte Landdag am 18. Mai 1947 zur Abstimmig vorglait wore un mit 67,9 % vu dr giltige Stimme aagnuu wore.

D Verfassig isch am 19. Mai 1947 in Chraft drätte. Si isch dur Gsetz vum 28.&nbsp;Februar 1951 (*GVBl.* S.&nbsp;183) gänderet un dur Artikel&nbsp;94 Absatz&nbsp;2 vu dr Verfassig vum Land Bade-Wirttebärg vum 11.&nbsp;Novämber 1953 per 19. Novämber 1953 ufghobe wore.

## Literatur
* Birgit Wilhelm: *Das Land Baden-Württemberg: Entstehungsgeschichte – Verfassungsrecht – Verfassungspolitik.* Böhlau Verlag, Köln / Weimar 2007.
* Otto Gilliar: *Die Entstehung der badischen Verfassung vom 19. Mai 1947.* In: *Das Markgräflerland*, Heft 2/1982, S. 3–43, Digitalisat vu dr UB Fryburg.
* Paul Feuchte: *Besatzungsregime oder Selbstregierung. Demokratischer Aufbau in (Süd-) Baden nach 1945.* In: *Schau-ins-Land*, 120. Jahrgang (2001), S. 209–221, Digitalisat vu dr UB Fryburg.

## Weblink
* ''Verfassung des Landes Baden vom 18. Mai 1947''
* ''Verfassung des Landes Baden-Württemberg vom 11. November 1953''

## Fueßnote
Verfassung für Württemberg-Baden

D **Verfassig fir Wirttebärg-Bade** vum 28.&nbsp;Novämber 1946 isch d Verfassig gsii vum Land Wirttebärg-Bade, wu noch em Zweete Wältchrieg in dr amerikanische Bsatzigszone entstanden un speter e Bundesland vu dr Bundesrepublik Dytschland gsii isch. Si isch am 28.&nbsp;Novämber 1946 in Chraft drätte.

## Iberblick
D Verfassig isch in zwoo Hauptabschnitt un d Schlussbstimmige unterdailt gsii:
* Erster Hauptteil: Vom Menschen und seinen Ordnungen 
** I. Die Grundrechte (Artikel 1–15)
** II. Die Familie (Artikel 16–19)
** III. Die Sozial- und Wirtschaftsordnung (Artikel 20–28)
** IV. Religion und Religionsgemeinschaften (Artikel 29–34)
** V. Erziehung und Unterricht (Artikel 35–42)
* Zweiter Hauptteil: Vom Staat 
** I. Die Grundlagen des Staates (Artikel 43–49)
** II. Der Landtag (Artikel 50–68) 
** III. Die Regierung (Artikel 69–80)
** IV. Die Gesetzgebung. (Artikel 81–86)
** V. Rechtspflege. (Artikel 87–92)
** VI. Die Verwaltung (Artikel 93–98)
** VII. Das Finanzwesen (Artikel 99–103)
* Schlußbestimmungen (Artikel 104–108)
* Anlage zur Verfassung für Württemberg-Baden, Artikel 44

D Verfassig isch dur s Gsetz vum 29.&nbsp;Merz 1949 (RegBl. S.&nbsp;43) gänderet wore.

S Bundesland Wirttebärg-Bade isch am 25.&nbsp;April 1952 mit Wirttebärg-Hauezollre un Bade im Bundesland Bade-Wirttebärg ufgange. D Verfassig fir Wirttebärg-Bade isch derno dur Artikel&nbsp;94 Absatz&nbsp;2 vu dr Verfassig vum Land Bade-Wirttebärg vum 11.&nbsp;Novämber 1953 per 19. Novämber 1953 ufghobe wore.

## Literatur
* Birgit Wilhelm: *Das Land Baden-Württemberg: Entstehungsgeschichte – Verfassungsrecht – Verfassungspolitik.* Böhlau Verlag, Köln Weimar, 2007.

## Weblink
* ''Verfassung für Württemberg-Baden vom 28. November 1946''
École nationale supérieure des mines de Saint-Étienne

D **École nationale supérieure des mines de Saint-Étienne** (churz *Mines Saint-Étienne*) isch e franzesischi Hochschuel *([[grande école]])* mit Sitz z Saint-Étienne. Si isch am 2. Augschte 1816 grindet wore.

D Schuel bietet Studiegäng zue me braite Spektrum vu Wisseschaftsberaich aa: Materialwisseschaft Mikroelektronik, Verfahrestächnik, Mechanik, Umwält, Böuingenieurwäse, Finanze, Informatik un Gsundhaitstächnik. D Abschliss gehn vu dr mee generalischtische *ingénieurs civils des mines* bis zum Doktorandestudium:
* Master Ingénieur Mines Saint-Étienne
* Masters Forschig Ingenieurwisseschaft
* Masters Professional Ingenieurwisseschaft
* Graduiertekolleg: PhD Doctorate
* *Mastère spécialisé*

D Mines Saint-Étienne isch Mitglid vu dr *Conférence des Grandes Ecoles* un vum *[[Institut Mines-Télécom]]*. 

## Weblink

* www.mines-stetienne.fr

## Fueßnote
Demokratische Partei (Baden)

Di **Demokratisch Bartei** (churz: **DemP**) isch e liberali Bartei z Sidbade gsii. Si isch e Vorlaiferbartei vu vu dr FDP Bade-Wirttebärg gsii.

## Gschicht
Di Demokratisch Bartei isch am 20. Jänner 1946 uf dr Grindungsversammlig z Fryburg vu 47 Lyt grindet wore. Si isch e liberali Bartei in dr Franzesische Bsatzigszone gsii, wu si as Noofolgbartei vum Landesverband Bade vu dr Dytsche Demokratische Bartei (DDP) verstande het. Zue irem Vorsitzerv sich dr ehmolig DDP-Bolitiker un Oberburgermaischter im Amt vu dr Stadt Lohr, dr Paul Waeldin, gwehlt wore. Anderi Fierigsmitglider vu dr Bartei sin di friejere DDP-Mitglider Wilhelm Stahl, Otto Vielhauer, Friedrich Vortisch un Berthold Goldschagg gsii, Generalsekreter sich s friejer DVP-Mitglid Hans Wolf wore.

Churz no dr Grindig het dr Waeldin en Aadrag bi dr franzesische Militerregierig gstellt, ass d Bartei zuegloo wird. Die het aber gferchtet, ass dodrus e Sammelbecki us Nationalischte, Separatischte un ehmolige Nationalsozialischte wire. Ainewäg isch d Grindig vu dr Bertei Ändi Mai 1946 dur d Militerregierig gnähmigt wore.

Bi dr Wahl zur Berotende Landesversammlig am 17. Novämber 1946 sin 9 Mitglider vu dr Demokratische Bartei us dr Gmainds- un Kraisversammlige gwehlt wore. Bi dr Wahl zum Landdag am 18. Mai 1947 isch d Bartie uf 14,3 % vu dr Stimme un dodermit uf 9 Sitz im Barlemänt chuu.

Im April 1948 isch di Demokratisch Bartei in „FDP Südbaden“ umgnännt wore. Die isch derno am 19. Oktober 1952 zäme mit dr Demokratische Volksbartei (DVP) in dr FDP/DVP Bade-Wirttebärg ufgange.

## Literatur
* Richard Stöss (Hrsg.): *Die Parteien und die Presse der Parteien und Gewerkschaften in der Bundesrepublik Deutschland 1945–1974.* München 1975, ISBN 3-7940-3223-3, S. 115.
* Jürgen Klöckler: *Abendland – Alpenland – Alemannien: Frankreich und die Neugliederungsdiskussion in Südwestdeutschland 1945–1947.* München 1998, ISBN 3-486-56345-9 (Volltext digital verfügbar), S. 238.
Regierungsbezirk Nordwürttemberg

Dr **Regierigsbezirk Nordwirttebärg** isch e Regierigsbezirk z Bade-Wirttebärg gsii, wu s vu 1952 bis 1972 gee het un ab 1.&nbsp;Jänner 1973 mit andere Gränze in dr hitig Regierigsbezirk Stuegert iberfiert woren isch. Sy Vorlaifer isch bis 1952 dr *Landesbezirk Wirttebärg* im domolige Land Wirttebärg-Bade gsii.

## Gschicht
Dr Regierigsbezirk Nordwirttebärg isch mit Bildig vum Land Bade-Wirttebärg anne 1952 as ain vu dr vier Regierigsbezirk yygrichtet wore, di andere sin dr Regierigsbezirk Sidwirttebärg-Hauezollre gsii, dr Regierigsbezirk Nordbade un dr Regierigsbezirk Sidbade. Dr Regierigsbezirk Nordwirttebärg het dr nerdli Dail vum ehmolige Land Wirttebärg bzw. dr Landesbezirk Wirttebärg vum Land Wirttebärg-Bade gsii, wu 1946/46 dur di amerikanisch Militerverwaltig bildet woren isch. S zueständig Regierigsbresidium isch z Stuegert yygrichtet wore.

Bi dr Kraisreform, wu zum 1.&nbsp;Jänner 1973 umgsetzt woren isch, het mer d Gränze vum Regierigsbezirk dytli gänderet. S Regierigsbresidium z Stuegert isch no au fir Biet zueständig gsii, wu friejer badisch gsii sin. Im Gegezug sin Biet in d Zueständigkait vu dr Regierigsbresidie Kallsruh un Dibenga abgee wore.

Wäge däm isch dr Name vum Regierigsbezirk Nordwirttebärg in Regierigsbezirk Stuegert gänderet wore.

## Verwaltigsgliderig
Zum Regierigsbezirk Nordwirttebärg hän die Stadtkrais (kraisfreie Stedt) un Landkrais ghert:

## Quälle
* Amtliches Gemeindeverzeichnis Baden-Württemberg 1966, S. 11 us dr Serie "Statistik von Baden-Württemberg, Band 123" (1966)
Verfassung für Württemberg-Hohenzollern

D **Verfassig fir Wirttebärg-Hauezollre** vum 18. Mai 1947 isch d Verfassig gsii vum Land Wirttebärg-Hauezollre, wu noch em Zweete Wältchrieg in dr franzesische Bsatzigszone entstanden un speter e Bundesland vu dr Bundesrepublik Dytschland gsii isch. 

## Iberblick
D Verfassig isch in 15 Abschnitt un e Aalag unterdailt gsii:
* Abschnitt I Die Staatsform und die Staatsgrenzen (Artikel 1 bis 3)
* Abschnitt II Das Wesen und die Aufgabe des Staates (Artikel 4 bis 5)
* Abschnitt III Die. Pflichten und Rechte der Staatsangehörigen (Artikel 6 bis 18
* Abschnitt IV Die Staatsgewalt und ihre Ausübung
** Kapitel 1: Die Staatsgewalt (Artikel 20 bis 23
** Kapitel 2. Der Landtag (Artikel 24 bis 44
** Kapitel 3. Die Regierung (Artikel 44 bis 57
** Kapitel 4. Die Gerichte (Artikel 58 bis 63
* Abschnitt V. Der Staatsgerichtshof (Artikel 64 bis 67
* Abschnitt VI. Das Zustandekommen der Gesetze (Artikel 68 bis 79
* Abschnitt VIII. Das Finanzwesen (Artikel 80 bis 83
* Abschnitt IX. Die Selbstverwaltung (Artikel 84 bis 88
* Abschnitt X. Das Wirtschafts- und Gemeinschaftsleben (Artikel 89 bis 100
* Abschnitt. XI. Die Ehe und die Familie (Artikel 101 bis 105
* Abschnitt XII Die Erziehung und der Unterricht (Artikel 106 bis 119
* Abschnitt XIII. Die Religionsgemeinschaften (Artikel 120 bis 123
* Abschnitt XIV. Schluß- und Übergangsbestimmungen (Artikel 124 bis 125
* Anlage

D Verfassig isch dur s Gsetz vum 11. Dezämber 1951 (RegBl. S. 127) gänderet wore.

S Bundesland Wirttebärg-Hauezollre isch am 25.&nbsp;April 1952 mit Wirttebärg-Bade un Bade im Bundesland Bade-Wirttebärg ufgange. D Verfassig fir Wirttebärg-Hauezollre isch derno dur Artikel&nbsp;94 Absatz&nbsp;2 vu dr Verfassig vum Land Bade-Wirttebärg vum 11.&nbsp;Novämber 1953 per 19. Novämber 1953 ufghobe wore.

## Literatur

* Birgit Wilhelm: *Das Land Baden-Württemberg: Entstehungsgeschichte – Verfassungsrecht – Verfassungspolitik.* Böhlau Verlag, Köln Weimar, 2007

## Weblinks
* ''Verfassung für Württemberg-Hohenzollern vom 18. Mai 1947''
Landtag für Württemberg-Hohenzollern

Dr **Landdag fir Wirttebärg-Hauezollre** isch s erscht frei gwehlt Barlemänt vum Land Wirttebärg-Hauezollre, wu noch em Zweete Wältchrieg in dr franzesische Bsatzigszone entstanden isch. Dr Landdag isch dr Noofolger vu dr Berotende Landesversammlig fir Wirttebärg-Hauezollre gsii, wu dur kommunali Delegierti gwehlt woren isch. D Wahl zum Landdag isch am 18. Mai 1947 zytglych mit dr Abstimmig iber d Landesverfassig gsii, wu vu dr Berotende Landesversammlig uusgschafft woren isch.

Konschtituiert het si dr Landdag uf dr Sitzig am 3. Juni 1947 im Chloschter Bebehause z Dibenga. Dr Landdag isch fir vier Johr gwehlt gsii; d Neiwahl hätt also im Friejhohr 1951 mieße syy. Wäg em blante Zämeschluss vu Wirttebärg-Hauezollre mit Bade un Wirttebärg-Bade isch d Wahlperiod aber dur e Verornig vum Staatsbresidänt Gebhard Müller bis zur Verainigung vu dr drei Länder verlengeret wore. D Verfassigsänderig, wu doderfir netig, gsii isch, isch vum, Stimmvolk zäme mit dr Volksabstimmig iber d Verainigung vu dr drei Länder am 9. Dezämber 1951 billigt wore. Si isch notwändig wore, wu s Bundesverfassigsgricht s Erscht Neigliderigsgsetz vum Bund fir uugiltig erklert ghaa het, wu ne Verlengerig vu dr Wahlperiod bis zum 31. Merz 1952 vorgsääne het.

## Bresidium

Uf dr Sitzig, wu si dr Landdag konschtituiert het, isch dr Karl Gengler (CDU) zum Bresidänt vum Landdag gwehlt wore. Erschte Stellverdrätter isch dr Fritz Fleck (SPD) gsii, zweete Stellverdrätter dr Karl Kübler (DVP). S Bresidium isch dodermit s nämlig gsii wie säll vu dr Berotende Landesversammlig. Wu dr Karl Kübler sy Amt niderglait ghaa het, isch dr Eduard Leuze (DVP) am 22. Juni 1948 zue sym Noofolger as zweete Stellverdrätter vum Landdagsbresidänt gwehlt wore.

## Sitzverdailig
Us dr Landdagswahl vum 18. Mai 1947 isch d CDU mit eme Stimmenaadail vu 54,2 Prozent as klare Siger firigange, d SPD het 20,8 Brozänt iberchuu, d DVP 17,7 un d KPD 7,3 Brozänt.

Derzue sin mit em Wilhelm Göttler un em Josef Schmid (beedi CDU) zwee Abgordneti us em bayerische Landkreis Lindau im Landdag verdrätte gsii, dodermit isch d Gsamtzahl aafangs bi 62 gläge. Dr Krais Lindau het as ainzige bayerische Landkrais zur franzesische Bsatzigszone ghert un wäge däm vu dr Verwaltig här au zue Wirttebärg-Hauezollre. Mit em Ibergang vum Krais retur an Bayern am 19. Dezämber 1950 sin die beede Abgordnete us em Landdag uusgschide.

## Uusschiss

## Mitglider

## Literatur
* Landtag von Baden-Württemberg (Hrsg.): *MdL, die Abgeordneten der Landtage in Baden-Württemberg 1946–1978.* Stuttgart 1978, ISBN 3-12-911930-2, Seite 39–44.
* Plenarprotokolle des Landtags Württemberg-Hohenzollern.

## Weblink

## Fueßnote
École pratique des hautes études

D **École pratique des hautes études** (**EPHE**) isch e Grandes écoles z Paris.

Si isch am 31. Juli 1868 dur e Dektret vum franzesische Kultusminischter Victor Duruy grindet wore. Aafangs het as an dr EPHE kaini Abschliss gee, d Studänte hän solle uf d Forschigspraxis vorberaitet wäre. Hite git s Diplom fir Studänte *(étudiants)*, mer cha aber allno as Herer *(auditeur)* studiere. Leitgedanke war, die Studenten durch die Teilnahme an der Praxis der Forschung für die Forschung vorzubereiten. Es wurden weder Diplome verlangt noch vergeben.

## Weblink

* www.ephe.psl.eu
Kabinett Bodman

S **Kabinett Bodman** isch vum 22. Dezämber 1917 bis zum 10. Novämber 1918 d Landesregierig vu Bade gsii.

## Literatur
* Bertold Spuler: *Regenten und Regierungen der Welt.* Teil II, Band 3: *Neuere Zeit 1492–1918.* Ploetz Verlag, Würzburg 1962.
* Wolfgang Leiser: *Minister des Großherzogtums Baden 1818–1918.* In: Klaus Schwabe (Hrsg.): *Die Regierungen der deutschen Mittel- und Kleinstaaten. 1815–1933* (= *Deutsche Führungsschichten in der Neuzeit.* Band 14 = *Büdinger Forschungen zur Sozialgeschichte.* Band 18). Boldt, Boppard am Rhein 1983, ISBN 3-7646-1830-2, S. 219–229.
* Martin Furtwängler: *Minister und Regierungen von Baden.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 5: *Wirtschafts- und Sozialgeschichte seit 1918, Übersichten und Materialien, Gesamtregister.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2007, ISBN 978-3-608-91371-2, S. 479–483.
Kabinett Scholz

S **Kabinett Scholz** isch syt em 8. Dezämber 2021 di 25. Bundesregierig vu dr Bundesrepublik Dytschland.

## Kabinett un Staatssekreter

## Aamerkige


## Fueßnote
Landtagswahl in Württemberg-Baden 1950

Bi dr **Landdagswahl z Wirttebärg-Bade am 19. Novämber 1950** isch d SPD zum erschte Mol sterkschti Bartei wore. Dr Minischterbresidänt Reinhold Maier (DVP) isch im Amt blibe. 

## Ergebnis

* Stimmberächtigti: 2.563.402
* Stimme, wu abgee wore sin: 1.476.865
* Uugiltigi Stimme: 34.807
* Wahlbedailigung: 57,6 %

S Wahlergebnis isch bregt gsii dur dr Ruggang vu dr Wahlbedailigung vu 71,7 % uf 57,6 % un ass d DG/BHE zum erschte Mol aadrätte isch. D Gwinn vu dr Verdribenebartei sin vor allem uf Cheschte vu dr CDU gange. E wichtig Roll fir s Ergebnis hän bundesbolitischi Theme gspilt: di umstritte Weschtintegration un d Widerufrischtig, un au dr Koreachrieg, wu zue me Nidergang vu dr KPD gfirt het.

D Allbarteieregierig vum Kabinett Maier II isch dur e Sozialliberali Koalition us DVP un SPD abglest wore. Drotz ass d SPD sterker gsii isch, het d DVP duregsetzt, ass dr Reinhold Maier Minischterbresidänt im Kabinett Maier III bliben isch.

## Gwehlti Mitglider
* Lischt vu dr Mitglider vum zweete Landdag vu Wirttebärg-Bade

## Weblink

## Fueßnote
Zöbingen

**Zebeg** (amtlich *Zöbingen*) ischt a Ortsdoil vo Schnoida em Oschtalbkrois en Bade-Wirttebärg. 1975 ischt des davor selbschtendige Dorf Doil vo dr Gmäid Schnoida wora. Zu Zebeg gheret dr Woiler Wehrsbärg ond d Gheft Greuthof ond Haidmiehl.

## Gschicht
Zerscht isch Zebeg im Johre 1239 als *Zebingen* aufkomme. Im selbe Jahr isch die ettingische Minischterialfamilie vo de Herre vo Zöbingen äbefalls erwehnt worre. Diese ettingische Minischterialfamilie hott ihre friehere Siedende vom Dorf ihren Schtammsitz, d Burg Zebeg.

Meglicherwois goat die Gschicht des Ortes jedoch no weiter zrick. So begrindet im Johr 1958 dr Pfarror Hermann Weber des neie Wabbe fier den Ort mit folgede Worte:

## Wappa
Blasonierong: „In Rot unter einem fünfsträhligen goldenem Stern eine goldene Glocke.“ (All: In Rot ondr oinem fefschtrehlige goldenem Schtera a goldene Glogge)

Dr goldene Schtera (Mariesymbol: schtella Maris) ond die Glogge als Hiwois auf die ertliche Gloggesäng sollet auf die Wallfartskapell zur Himmelskönigin Maria nodeidet. Die Farbe Rot ond Gold sen die Farbe vom Haus Ettingen, wo dr Ort frieher ghert hat.

## Infraschtruktur
Zebeg hot generell a guate Infraschtruktur; An Kindrgarda, Grundschule und die Gemeindehalle kennet Zebeg dies garandiera. 

Am Ortseigang nach Ellwang ischt es Gewerbegebiet „Sparrenloh“, des bietet a gute Gewerbeansiedlong.

## Literatur
* 

## Weblink
* Zebeg auf der Website vo dr Gmoi Schnoida
* Zebeg uf LEO-BW

## Fuaßnote
Badische Volkspartei

Di **Badisch Volksbartei** (dt. *Badische Volkspartei*, BVP) isch e Regionalbartei z Bade-Wirttebärg gsii. Si isch am 5. Juni 1959 z Kallsruh grindet wore. Ire wichtigscht Zyl isch d Uflesig vum Sidweschtstaat, wu s syter 1952 gee het, uf bolitisch-barlemäntarischem Wäg gsii, go d s Land Bade widerhärstelle. Ire erscht Vorsitzer isch dr Studierot Robert Albiez (* 1922) gsii.

Us wahltaktische Grind het si d BVP am 6. Merz 1960 mit dr Dytsche Bartei (DP) zämegschlosse. Offiziäll isch d Bartei DP/BVP gnännt wore. Uf em Wahlschyy isch si as DP ufgfiert wore. Si het bi dr Landdagswahl 1960 mit 1,61 % d 5-%-Hurd dytli verbasst. S bescht Ergebnis het si mit 4,3 % im Regierigsbezirk Fryburg ghaa. Em Leo Wohleb sy Witfrau Maria het z Fryburg-Stadt 9,2 % vu dr Stimme iberchuu. No dr Landdagswahl het si d BVP am 18. Septämber 1960 wider vu dr DP drännt. No dr Durfierig vum zweete Volksentschaid 1970, wu d Burger vu Bade derfir gstimmt hän, ass Bade-Wirttebärg blybt, het si d BVP ufglest.

Dr Heinrich Berggötz isch 1959 as ainzige kommunale Verdrätter vu dr BVP in Kallsruher Gmainsrot gwehlt wore.

Vum Programm un der Lyt här het s Iberschnydige mit em Haimetbund Badnerland (1952–70) gee.

## Weblink
* Badische Volkspartei im Stadtlexikon Karlsruhe

## Fueßnote
École nationale des chartes

D **École nationale des chartes** *(ENC)* esch e Hochschuel fir historischi Hilfswisseschafte z Paris (Frànkrich). Si isch aini vu dr franzesische Elitehochschuele, dr grandes écoles. D ENC isch am 22. Februar 1821 grindet wore un dient der Uusbildig vu Archivar, Konservatore un Bibliothekar vum hechere Dienscht. Si het iri Ruum in dr Gebei vu dr Sorbonne.

## Weblink

* www.chartes.psl.eu

## Fuessnoote
Kabinett des Großherzogtums Baden (1806–1817)

In dr **Lischt vum badische Kabinettsrot** wäre d Minischter ufzellt, wu vu 1806 bis 1817 d Landesregierig vum Großherzogdum Bade bildet hän. D Aagabe in dr Literatur sin zum Dail nit gnau, wäge däm isch d Lischt nit vollständig.

## Literatur
* Martin Furtwängler: *Minister und Regierungen von Baden.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 5: *Wirtschafts- und Sozialgeschichte seit 1918, Übersichten und Materialien, Gesamtregister.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2007, ISBN 978-3-608-91371-2, S. 479–483.
* Peter Truhart: *Regents of Nations. Systematic chronology of states and their political representatives in past and present ; A biographical reference book. Part III/1* = *Regenten der Nationen Teil III/1*. K. G. Saur, München, London etc. 1986, ISBN 3-598-10491-X, S. 2378–2379

## Fueßnote
Babüsk (Band)

**Babüsk** ìsch a elsassischer pop-folk Bànd. Dr Nàmma Babüsk steht fer „**Ba**ïtza **Bü**ewa **S**peziàl **K**lüb“, denn sa prowa vìemols ìn'ra Beitza z Wolfersdorf.

Da Bànd ìsch ànna 2014 grìnda worra  Sa sìnga uf Elsassisch, meischtens ìn Dorffaschter ìm Sundgàui, ìhrer Gegend.

## Müsikàlisch Style
Dr Nàmma vum Bànd ìsch a Màhnung àn dr Buena Vista Social Club, vu Cuba, wo a nèier Schwung ìn àlta Liader gaa hàt. Aso wìll Babüsk aui beriahmta elsassischa Liader sìnga, uf'ra pop-folk Àrt, sogàr mìt dr Wehmüet wo - ìhrer Meinung noh - typisch vum Rhiilànd ìsch. Sa wann dur dàs d Kültür vum Rhiilànd witterscht ìwergaa.

Sa komponiara aui ìhra eigena Liader, wia zum Beispiel a Liad wo ìm Louis Schittly gewìdmet ìsch.

## Unterstìtzung vum elsassischa Dialekt
D Babüsk sìnga numma ìmmer uf Elsassisch, aui wenn d viar Mìtglìeder dia Sproch nìt àlla prima beherrscha.

* dr Ludovic Renoir sìngt un spìelt Fleeta.
* dr Jean-Sébastien Ineich spìelt Trummla.
* dr François Chu Sin Chung komponiart un spìelt Gitàra. Si Vàter kummt vu Mauritius, ar hàt àls Kìnd weniger Elsassisch gheert, ar lehrt's jetz mìt sim Bànd.
* dr Bernard Schittly spìelt Harmonie, ar ìsch da wo àm beschta Elsassisch redt, ar ìsch àlso veràntwortlig um d hocha Sprochquàlität vu ìhra Text.

Dur ìhra Liader erwecka sa Ìntreassa um s Elsassischa bi ìhrem Publikum.

## Externa Links
* Babüsk, Elsass Pop Folk - offiziell Websitt

## Referanza
Kabinett Geiß II

S **Kabinett Geiß II** isch vum 2. April 1919 bis 4. Augschte 1920 d Landesregierig vu Bade gsii.

In dr Sitzig vu dr verfassiggebende Nationalversammlig vu dr Republik Bade vum 2. April 1919 isch e *Gesetz den Geschäftskreis der Ministerien betreffend* verabschidet wore un dr Staatsbresidänt, däm sy Stellverdrätter un d Minischter un Staatsret gwehlt. Am 4. Augschte 1920 het dr Landdag s *Gesetz den Geschäftskreis der Ministerien betreffend* abgänderet un s Minischterium fir uuswärtigi Aaglägehaite ufglest. Fir Rychs- un uuswärtigi Aaglägehaite isch ab do ne Minischterialabdailig zueständig gsii, wu em Minischterium zuegwise woren isch, wu dr Staatsbresidänt im Amt verwaltet het.

## Literatur
* Martin Furtwängler: *Ministerlisten.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 5: *Wirtschafts- und Sozialgeschichte seit 1918, Übersichten und Materialien, Gesamtregister.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2007, ISBN 978-3-608-91371-2, S. 484.
* Gerhard Kaller: *Baden in der Weimarer Republik.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 4: *Die Länder seit 1918.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2003, ISBN 3-608-91468-4, S. 23–72; do S. 30–31.

## Fueßnote
Kabinett Geiß I

S **Kabinett Geiß I** (offiziäll **Badische vorläufige Volksregierung**) isch vum 10. Novämber 1918 bis 1. April 1919 d Landesregierig vu Bade gsii.

In dr Nacht vum 9. uf dr 10. Novämber hän z Kallsruh dr Soldaterot un dr Wohlfahrtsuusschuss, wu dur dr Kallsruher Burgermaischter Karl Siegrist ins Läbe gruefe woren isch, zäme dagt un si uf e provisorischi Regierig gainigt.

Am 5. Jäner 1919 isch d Wahl zur badische verfassiggebende Nationalversammlig gsii, wu si am 15. Jänner uf ire erschte Sitzig konschtituiert het. Wel d USPD do kai Mandat kriegt het, hän däre iri Minischter am 8. Jänner ire Ruggdritt us dr provisorische Regierig verchindet un s sin die Regierigsmitglider vu sällene Barteie blibe, wu um des Zyt au z Gsamt-Dytschland di sognännt *Weimarer Koalition* bildet ghaa hän, di link SPD, s katholisch Zäntrum un di Liberale.

S Ressort *Sozials* isch em Minischterium fir Ibergangswirtschaft un Wohnigswäse zuegornet wore. S Minischterium fir militerischi Aaglägehaite isch em Minischterbresidänt Geiß unterstellt wore.

## Literatur
* Martin Furtwängler: *Ministerlisten.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 5: *Wirtschafts- und Sozialgeschichte seit 1918, Übersichten und Materialien, Gesamtregister.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2007, ISBN 978-3-608-91371-2, S. 483.

## Fueßnote
Kabinett Remmele I

S **Kabinett Remmele I** isch vum 7. Novämber 1922 bis 7. Novämber 1923 d Landesregierig vu Bade gsii.

In syre 2. Sitzig vum 7. Novämber 1922 het dr Landdag dr Staatsbresidänt, däm sy Stellverdrätter un e neie un e neie Minischter fir Kultus un Unterricht gwehlt, wel dr Staatsbresidänt Hummel, wu us em Amt gschide isch, au sy Minischterium abgee het.

## Literatur
* Martin Furtwängler: *Ministerlisten.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 5: *Wirtschafts- und Sozialgeschichte seit 1918, Übersichten und Materialien, Gesamtregister.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2007, ISBN 978-3-608-91371-2, S. 484–485.

## Fueßnote
Kabinett Köhler I

S **Kabinett Köhler I** isch vum 7. Novämber 1923 bis 7. Novämber 1924 d Landesregierig vu Bade gsii.

In syre 1. Sitzig vum 7. Novämber 1923 het dr Landdag dr Staatsbresidänt un däm sy Stellverdrätter gwehlt. In syre 21. Sitzig vum 22. Juli 1924 het dr Landdag bschlosse, ass s Arbetsminischterium per 1. Oktober 1924 ufglest wird. D Ufgabe vum Minischterium sdin uf Minischterie vu dr Finanze un vum Inneree ufdailt wore.

## Literatur
* Martin Furtwängler: *Ministerlisten.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 5: *Wirtschafts- und Sozialgeschichte seit 1918, Übersichten und Materialien, Gesamtregister.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2007, ISBN 978-3-608-91371-2, S. 484–485.

## Fueßnote
Light My Fire

**Light My Fire** isch es Lied vo de amerikanische Rockbänd The Doors. S Lied isch vo de Band-Mitglider Jim Morrison, Ray Manzarek, Robby Krieger und John Densmore gschribe worde. D Single isch am 24. April 1967 uusechoo und uf dr B-Site isch s Stück *The Crystal Ship* gsi.

In de USA isch si bis uf e Blatz 1 in dr Hitparade choo und z Groossbritannie uf Blatz 49.

## Weblink
* Lyrics
* YouTube

## Fueßnote
Kabinett Trunk II

S **Kabinett Trunk II** isch vum 26. Novämber 1925 bis 23. Novämber 1926 d Landesregierig vu Bade gsii.

Am 25. Oktober 1925 isch d Wahl zum 2. badische Landdag gsii. In syre 5. Sitzig vum 26. Novämber 1925 het dr Landdag d Minischter un Staatsret un au dr Staatsbresidänt un däm sy Stellverdrätter gwehlt. Dr Staatsbresidänt Hellpach, wu us em Amt gschide isch, het au s Minischterium fir Kultus un Unterricht glaitet ghaa, wu jetz dr Adam Remmele zuesätzli zum Inneminischterium ibernuu het. D Amtszyt vum Staatsbresidänt un däm sym Stellverdrätter isch no dr Verfassig ai Johr gsii.

## Literatur
* Martin Furtwängler: *Ministerlisten.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 5: *Wirtschafts- und Sozialgeschichte seit 1918, Übersichten und Materialien, Gesamtregister.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2007, ISBN 978-3-608-91371-2, S. 485.

## Fueßnote
Kabinett Köhler II

S **Kabinett Köhler II** isch vum 23. Novämber 1926 bis 3. Februar 1927 d Landesregierig vu Bade gsii.

D Amtszyt vum Staatsbresidänt un däm sym Stellverdrätter isch no dr Verfassig ai Johr gsii. In syre 2. Sitzig vum 23. Novämber 1926 het dr Landdag dr Staatsbresidänt un däm sy Stellverdrätter gwehlt. Di andere Minischter sin syt em Aafang vu dr Wahlperiod 1925 im Amt gsii un hän nit nei mieße gwehlt wäre. Wel dr Inneminischter Adam Remmele as Kultusminischter zruggdrätte isch, het do ne neie miße gwehlt wäre.

## Literatur
* Martin Furtwängler: *Ministerlisten.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 5: *Wirtschafts- und Sozialgeschichte seit 1918, Übersichten und Materialien, Gesamtregister.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2007, ISBN 978-3-608-91371-2, S. 485.

## Fueßnote
Agapitus II.

Dr **Agapitus II.**, au **Agapet II.**, (* z Rom; † 8. Novämber 955 ebe dert) isch Papscht vum 10.&nbsp;Mai 946 bis zue sym Dod gsii. Sy Pontifikat isch in dr Zyt gsii, wu dr Alberich II., dr Suhn vum Marozia, di unabhängig Republik Rom unter em Titel *Fiscrt un Senator vu dr Remer* regiert het. Dr Agapitus II. isch dr vierte Papscht gsii, wu uf d Aawysig vum Ibermächtige Herrscher uf dr Stuel Petri gwehlt woren isch.

## Pontifikat
Dr Agapitus, e Mann mit eme starke Karakter, het sy Bescht gee, go dr Nidergang vum Papschtdum ufhalte, wu s Amt vum Chilcheoberhaupt dryy brocht woren isch dur di sognännt Pornokraty (gr. porneia, Uuzucht, Huereherrschaft), wu syt em Sergius III. 904 bis zue dr Absetzig vum Johannes XII. 963 gange isch. In dr Zyt vu sym Pontifikat het er em Erzbischdum Hamburg s Rächt uf d Mission im Norde zuegsproche, im Bischdum Halberstadt isch e Missionszäntrum yygrichtet wore.

No syre Ruggchehr im Jänner 945 in dr Zyt vum Pontifikat vum Papscht Marinus II. isch s em Markgrof Berengar II. vu Ivrea 946 glunge, dr tyrannisch Chenig vu Italie, dr Hugo vu Arles, abzsetze, indäm er di allgmain Uuzfridehait uusgnutzt het, Dodruf isch dr Hugo retuur in d Provence gflichtet un het doderby sy Suhn un Mitregänt Lothar z Italie zurggloo, wu vum Karakter här in allem s Gegedail vu sym Vater gsii isch. Dr Berengar het en wohl au us Dank fir sy Warnig Chenig blybe loo, wänn au as en machtlose, di real Macht het dr Markgrof Berengar ghaa. Dr Hugo het versuecht, vu Burgund uus Italie zruggzerobere, dur sy Dood am 10.&nbsp;April 947 z Arles isch s aber nimi doderzue chuu. E baar Johr speter, am 22.&nbsp;November 950, isch au dr Lothar z Turin gstorbe, villicht vergiftet. Am 15.&nbsp;Dezämber 950 het si dr Berengar z Pavia zum italienische Chenig un sy Suhn Adalbert zum Mitchenig chrene loo. Us Angscht vor syre Rivali Adelheid vu Burgund, dr Witfrau vum Chenig Lothar, un um ire Machtaasprich uuszschließe, het si Berengar si am 20.&nbsp;April 951 yysperre un foltere loo. Au sy Frau Willa het do mitgmacht. Am 20.&nbsp;Augschte 951 het d Adelheid no vier Monet Folterige chenne flichte un si unter dr Schutz vum dytsche Chenig Otto I. stelle, wu där uf Italie chuu isch. Dr Chenig Otto isch am 23.&nbsp;Septämber 951 z Pavia yyzoge, het si ohni Chrenig zum Chenig vu Italie erklertun het im Dezämber 951 d Adelheid vu Burgund ghyrote. Jetz het er au d Chaiserchrone fir gfdorderet, aber dr Firscht Alberich un dr Papscht hän abglähnt. Dr Otto isch dodruf mit syre Frau  – vorlaifig – uf Dytschland returgange un het dr Berengar un dr Adalbert as Lächechenig zuruggloo. Die hän no sofort wider versuecht, sälschtstängigi Machtpositione z schaffe.

Wu dr Firscht Alberich im Stärbe glägen isch, het er dur Aid dr Papscht un dr remisch Adel verpflichtet, sy erscht rund 16 Johr alte Suhn Octavian vu Spoleto zum Firscht vu Rom un noch em Dod vum Agapitus zum Papscht z wehle. Dr Firscht Alberich isch am 31.&nbsp;Augschte 954 gstorbe. Sy Grab isch in dr Lateranbasilika hinter dr Apsis.

## Literatur
* 
* 

## Weblink

## Fueßnote
Kabinett Trunk III

S **Kabinett Trunk III** isch vum 3. Februar 1927 bis 23. Novämber 1927 d Landesregierig vu Bade gsii.

Wu dr Heinrich Köhler am 29. Jänner 1927 zum Rychsminischter vu dr Finanze gruefe woren isch un syni badische Regierigsämter niderglait het, het dr badisch Landdag in syre 12. Sitzig vum 3. Februar 1927 e neie Minischter vu dr Finanze, un au ne neie Staatsbresidänt gwehlt.

## Literatur
* Martin Furtwängler: *Ministerlisten.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 5: *Wirtschafts- und Sozialgeschichte seit 1918, Übersichten und Materialien, Gesamtregister.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2007, ISBN 978-3-608-91371-2, S. 485.

## Fueßnote